HMS Spearfish

Το HMS Snapper ήταν υποβρύχιο κλάσης S, συγκεκριμένα ένα από τα σκάφη της δεύτερης ομάδας, που ναυπηγήθηκε τη δεκαετία του 1930 για το Βασιλικό Ναυτικό. Ολοκληρώθηκε το 1936 και έλαβε μέρος σε επιχειρήσεις στον Β΄ Παγκόσμιο Πόλεμο.

 Περιγραφή 

Τα σκάφη της δεύτερης ομάδας υποβρυχίων κλάσης S ήταν λίγο μεγαλύτερων διαστάσεων σε σχέση με αυτά της πρώτης ομάδας και ενσωμάτωναν ορισμένες βελτιώσεις. Σχεδιάστηκαν για να επιχειρούν στη Βόρεια Θάλασσα και τη Βαλτική.Harrison, Chapter 16 Είχαν ολικό μήκος 63,6 m, πλάτος 7,3 m και μέσο βύθισμα 3,6 m. Το εκτόπισμά τους ήταν 780 t (768 LT) στην επιφάνεια και 980 t (960 LT) σε κατάδυση.Chesneau, p. 49 Μπορούσαν δε να επιχειρούν σε βάθος έως και 91 m.McCartney, p. 6 Το πλήρωμά τους αποτελούνταν από σαράντα αξιωματικούς, υπαξιωματικούς και ναύτες.

Στην επιφάνεια προωθούνταν από δύο κινητήρες ντίζελ που μπορούσαν να αποδώσουν έως και 775 bhp έκαστος ενώ σε κατάδυση αναλάμβαναν δύο ηλεκτροκινητήρες των 650 hp. Μπορούσαν να φτάσουν τους 13,75 kn στην επιφάνεια και τους 10 kn σε κατάδυση.Bagnasco, p. 110 Η εμβέλειά τους πλέοντας στην επιφάνεια έφθανε τα  με ταχύτητα 10 kn και τα  με ταχύτητα 2 kn εν καταδύσει.

Διέθεταν έξι τορπιλοσωλήνες των 533 mm στην πλώρη και μπορούσαν να μεταφέρουν έως και δώδεκα τορπίλες. Διέθεταν επίσης ένα πυροβόλο των 76 mm.

 Επιχειρησιακή ιστορία 
Το Spearfish παραγγέλθηκε στις 18 Φεβρουαρίου 1935, οι εργασίες ξεκίνησαν στις 23 Μαΐου 1935 στο ναυπηγείο της Cammell Laird στο Μπίρκενχεντ (Birkenhead) και καθελκύστηκε την 21η Απριλίου 1936. Ολοκληρώθηκε στις 11 Δεκεμβρίου 1936.Akermann, p. 334

Η πολεμική του πορεία ξεκίνησε δυσοίωνα, όταν στις 24 Σεπτεμβρίου 1939 του προξένησαν σοβαρές ζημιές από γερμανικά πολεμικά πλοία στη Βόρεια Θάλασσα, στα ανοικτά των ακτών της Δανίας]. Κατάφερε να διαφύγει παρά το γεγονός ότι δεν μπορούσε να καταδυθεί. Ο βρετανικός στόλος ανοίχτηκε στη θάλασσα για να το διασώσει. Στη δύναμη που στάλθηκε συμπεριλαμβάνονταν το αεροπλανοφόρο Ark Royal και το θωρηκτό Nelson. Ο στόλος δέχθηκε επίθεση από βομβαρδιστικά Ju 88 της Luftwaffe και μία βόμβα προκάλεσε ελαφρές ζημιές στο καταδρομικό μάχης Hood. Το Spearfish έφτασε με ασφάλεια στο Ροσάιθ (Rosyth) στις 26 Σεπτεμβρίου και οι αναγκαίες επισκευές ολοκληρώθηκαν στις αρχές Μαρτίου 1940.

Άλλη αξιοσημείωτη ενέργεια έλαβε χώρα στις 11 Απριλίου 1940, ενώ περιπολούσε στον Κάτεγατ: τορπίλισε και προκάλεσε ζημιές στο γερμανικό βαρύ καταδρομικό Lützow θέτοντάς το εκτός μάχης για περισσότερο από έναν χρόνο. Εκείνη την εποχή αναφέρθηκε ότι είχε βυθίσει την αδελφό του Lützow, Admiral Scheer,, The War Illustrated, 3 Μαΐου 1940. πληροφορία που ήταν ανακριβής. Αργότερα εκείνη τη χρονιά, συγκεκριμένα στις 20 Μαΐου, βύθισε δύο δανέζικα αλιευτικά στη Βόρεια Θάλασσα.

Το Spearfish απέπλευσε από το Ροσάιθ την 31η Ιουλίου 1940 για περιπολία στα ανοικτά των νορβηγικών ακτών. Την 1η Αυγούστου το εντόπισε στην επιφάνεια το γερμανικό υποβρύχιο U-34 το οποίο επιτέθηκε στο βρετανικό πλοίο και το βύθισε, περίπου 180 ναυτικά μίλια δυτικά-νοτιοδυτικά του Σταβάνγκερ. Υπήρξε μονάχα ένας επιζών ο οποίος περισυνελέγη από το U-34 και κρατήθηκε ως αιχμάλωτος πολέμου.

 Παραπομπές 

 Βιβλιογραφία 








Κατηγορία:Υποβρύχια κλάσης S (1931)
Κατηγορία:Βρετανικά υποβρύχια του Β΄ Παγκοσμίου Πολέμου